پیر مہر علی شاہ

پیر سید مہر علی شاہ (پیدائش: 4 اپریل 1859ء– وفات: 11 مئی 1937ء) سلسلہ عالیہ چشت کے ایک عظیم روحانی بزرگ تھے۔
 پیدائش 
پير سید مہر علی شاہ گولڑہ شریف (جو راولپنڈی اور اسلام آباد کے درمیان میں واقع ہے)میں 14 اپریل 1859ء بمطابق 1 رمضان 1275ھ کو پیدا ہوئے۔پیدائش

 نسب 
سید مہر علی شاہ کے والد کا نام سید نذر دین شاہ ابن سید غلام شا ہ ابن سید روشن دین شاہ ہے جبکہ آپ کی واقع والدہ محترمہ کا نام معصومہ موصوفہ بی بی بنت پیر سید بہادر شاہ ہے۔ آپ کا سلسلۂ نسب 25 واسطو ں سے سید نا شیخ عبدا لقا در جیلا نی المعر و ف غو ث الاعظم سے اور 36 وا سطو ں سے سیدنا امام حسن سے جا ملتا ہے۔ آپ کے ایک ہی صاحبزادے تھے جن کا نام پیر سید غلام محی الدین گیلانی تھا اور ان کو آپ پیار سے "بابو" بلایا کرتے تھے۔ بابو جی کے دو صاحبزادے ہیں، ایک پیر سیدغلام معین الدین شاہ اور دوسرے پیر سید عبد الحق شاہ۔
پیر سید غلام معین الدین شاہ کے صاحبزادگان پیر نصیر الدین نصیر، پیر غلام جلال الدین شاہ اور پیر غلام حسام الدین شاہ ہیں، جبکہ پیر عبد الحق شاہ کے دو صاحبزادے ہیں، ایک پیر غلام معین الحق شاہ اور دوسرے پیر غلام قطب الحق شاہ۔

 تعلیم و تربیت 
پیر مہر علی شاہ نے صرف چار سال کی عمر میں پڑھنا شروع کر دیا اور ناظرہ قرآن مجید پڑھنے کے لیے آپ کو خانقاہ کی درسگاہ میں داخل کرایا گیا جہاں اردو، فارسی وغیرہ کی تعلیم کے لیے مدرسہ میں داخل کر دیا گیا، قوت حافظہ کا یہ عالم تھا کہ قرآن مجید کا سبق روزانہ آپ حفظ کر کے سُنا دیا کر تے تھے۔ جب قرآن حکیم ناظرہ ختم کیا، تو اس وقت آپ کو پورا قرآن کریم حفظ بھی ہو چکا تھا۔

عربی، فارسی اور صرف ونحو کی تعلیم مولانا محی الدین سے حاصل کی، آپ نے ”کافیہ “ تک اپنے اُستاد
سے تعلیم حاصل کی اور اس کے بعد مزید تعلیم کے لیے حسن ابدال کے نواح میں موضع ” بھوئی “ کے مولانا محمد شفیع قریشی کی درسگاہ میں داخل ہوئے اور دو، اڑھائی سال میں رسائل ِمنطق میں سے قطبی تک اور نحو اور اصول کے درمیانی اسباق تک تعلیم حاصل کی۔ مزید تعلیم کے لیے آپ نے موضع ’انگہ ‘ (علاقہ سون ضلع شاہپور ) کا سفر اختیار کیا اور وہاں پر مولانا حافظ سلطان محمود سے تکمیل کی۔

 بیعت و خلافت 
انگہ“ میں قیا م کے دو را ن مو لا نا حافظ سلطان محمو دکے ساتھ ”سیا ل شریف‘ ضلع سرگو دھا، خواجہ خو اجہ شمس الدین سیالوی چشتی کی زیارت کے لیے جایا کر تے اور خواجہ سیا لو ی آپ پر خصو صی شفقت و محبت فر ما تے تھے۔ چنا نچہ اسی شفقت و محبت کی وجہ سے پیر سید مہر علی شاہ سلسلہ چشتیہ نظا میہ سلیما نیہ میں شمس الدین سیا لو ی سلیما نی کے دست پر بیعت ہو ئے اور خلافت سے نوازے گئے۔مِہرِ مُنِیر سَوانِح حیات سیّد پیر مہر علی شاہ، علامہ فیض احمد فیض،

 سیرت و خصائص 
آپ ایک پیر کامل، عظیم رہنما، ولی اللہ، حنفی عالم اور قادیانی مرزائی فرقے کے سخت ترین مخالف مانے جاتے ہیں۔ آپ نے کئی کتابیں لکھیں خاص طور غیر راسخ العقیدہ اور مرزائی فرقے کے رد میں "سیفِ چشتیائی" لکھی۔ آپ نے ختم نبوت کے عقیدے کے دفاع کے لیے بے مثال خدمات سر انجام دیں۔
 مرزا غلام احمد قادیانی سے مناظرہ 
آپ نے مرزا غلام احمد قادیانی کے مناظرے کے چیلنج کو قبول کیا۔ آپ نے اعلان کیا کہ سچا وہ ہوگا جس کا قلم اس کے حکم سے خود بخود لکھے گا۔ مگر مرزا اس چیلنج کا جواب نہ دے سکا اور شکست سے دوچار ہوا۔ اس ک بعد مرزا تادم مرگ مسلمانوں کے سامنے نہ آیا۔

 تصانیف 

 تحقيق الحق فی كلمۃ الحق
 شمس الہدایہ
 سيف چشتيائى
 اعلا كلمۃ اللہ وما اهل بہ لغير اللہ
 الفتوحات الصمديہ
 تصفية ما بين سنی والشيعہ
 فتاوی مہریہ
 مراۃ العرفان
 مکتوبات طیبات
 ملفوظات مہر علی شاہ

 وصال 
منگل کے دن 29 صفر المظفر 1356ھ بمطابق 11 مئی1937ء کو آپ کا وصال ہوا۔ آپ کا مزار شریف گولڑہ شریف، اسلام آباد میں مرکزِ انوار و تجلیات ہے۔

 حوالہ جات 

زمرہ:احمدیہ کے نقاد
زمرہ:احناف
زمرہ:اسلام آباد کی شخصیات
زمرہ:اسلام آباد کے صوفیا
زمرہ:اسلام آباد کے مصنفین
زمرہ:انیسویں صدی کے ائمہ کرام
زمرہ:انیسویں صدی کے اسلامی مسلم علما
زمرہ:انیسویں صدی میں اسلامی مذہبی رہنما
زمرہ:ایرانی فضلا
زمرہ:برطانوی ہند کی شخصیات
زمرہ:بیسویں صدی کے ائمہ کرام
زمرہ:بیسویں صدی کے مسلمان محققین اسلام
زمرہ:بیسویں صدی میں اسلامی مذہبی رہنما
زمرہ:پاکستان میں درگاہیں
زمرہ:پاکستان میں صوفی مزارات
زمرہ:پاکستانی فلسفی
زمرہ:پنجابی صوفیا
زمرہ:چشتی شخصیات
زمرہ:چشتیہ
زمرہ:سنی ائمہ
زمرہ:سنی فقہا
زمرہ:علماء علوم اسلامیہ
زمرہ:علمائے اہلسنت
زمرہ:فارسی محققین
زمرہ:ماتریدی شخصیات
زمرہ:ماہرین مابعد الطبیعیات
زمرہ:مجددین
زمرہ:نعتیہ شاعر
زمرہ:ہاشمی شخصیات
زمرہ:ہندوستانی صوفیا
زمرہ:1859ء کی پیدائشیں
زمرہ:1937ء کی وفیات

زمرہ:صوبہ پنجاب (برطانوی ہند) کی شخصیات
زمرہ:پاکستان کے سنی علما
زمرہ:بریلوی مکتب فکر
زمرہ:بھارت کے سنی علما
زمرہ:فارسی_زبان_کے_مصنفین